Juuni algusest oli võimalik teha pakkumisi või ja lõssipulbri ostmiseks EL interventsiooniladudest. Eile toimunud EL turukorralduse komitee otsustas rahuldada pakkumised 11551 tonni või müümiseks Belgia, Iirimaa, Prantsusmaa, Hollandi ja Suurbritannia ladudest. Või müügihind  ulatus 345 kuni 385,1 euroni/100 kg. Pakkumised ülejäänud 60930 tonnile võile lükati tagasi, kuna pakutud hind oli arvestades praegust turuhinda liiga madal.